Visit Site
Recommended byColombia
314 పరుగుల లక్ష్యఛేదనకు దిగిన భారత్ జట్టు 37 ఓవర్లు ముగిసే సమయానికి 211/5తో మెరుగైన స్థితిలో నిలిచింది. క్రీజులో అప్పటికే 41వ శతకాన్ని పూర్తి చేసుకున్న విరాట్ కోహ్లి, నిలకడగా ఆడుతున్న విజయ్ శంకర్ (32: 30 బంతుల్లో 4x4) ఉండటంతో భారత్ గెలుపు ఖాయమేనని అంతా అనుకున్నారు. కానీ.. ఇన్నింగ్స్ 38వ ఓవర్‌లో ఆడమ్ జంపా బౌలింగ్‌కిరాగా.. హిట్టింగ్‌ గేర్‌లో ఉన్న విరాట్ కోహ్లీ.. తొలి రెండు బంతుల్నీ కళ్లు చెదిరే రీతిలో ఫోర్‌గా మలిచాడు. మూడో బంతిని కూడా హిట్ చేసేందుకు ప్రయత్నించగా.. అనూహ్యంగా టర్న్ తీసుకున్న బంతి లెగ్‌స్టంప్‌ను గీరాటేసింది. దీంతో.. 219 పరుగుల వద్ద కోహ్లీ ఔటవగా.. భారత్ 48.2 ఓవర్లలోనే 281 పరుగులకి ఆలౌటైంది.
విరాట్ కోహ్లీని ఒకే సిరీస్‌‌లో మూడుసార్లు ఔట్ చేయడం గురించి ఆడమ్ జంపా మాట్లాడుతూ ‘విరాట్ కోహ్లీ చాలా సీరియస్ బ్యాట్స్‌మెన్. మ్యాచ్‌లో కీలకమైన అతని వికెట్ తీయడం చాలా సంతోషంగా ఉంది. సులువుగా నా బౌలింగ్‌‌లో అతను ఔటవుతాడనే అభిప్రాయాన్ని నేను ఒప్పుకోను. కోహ్లీకి బౌలింగ్ చేయడం చాలా కష్టం. నేను కూడా ఒకింత ఒత్తిడికి గురయ్యాను. నా ఓవర్‌లో అతను మరో రెండు బౌండరీలు కొట్టి ఉంటే..? మ్యాచ్ పూర్తిగా భారత్‌వైపు తిరిగిపోయేది..?’ అని వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.